Kamu bisa jelasin ke aku soal Senarai persembahan Priyanka Chopra dalam bahasa melayu?

Priyanka Chopra ialah seorang pelakon wanita India yang bekerja dalam perfileman Hindi. Beliau memulakan kerjaya lakonan dalam filem Tamil 2002, Thamizhan. Beliau membuat penampilan Bollywood pertamanya pada tahun berikutnya dalam filem thriler pengintipan The Hero. Pada tahun yang sama, Chopra membintangi sebuah filem muzsikal Andaaz dan penampilannya dalam filem ini melayakkan beliau memenangi Anugerah Filmfare untuk Penampilan Sulung Wanita Terbaik. Pada tahun 2004, beliau membintangi sebuah filem komedi yang berjaya, Mujhse Shaadi Karogi dan menerima pujian kritis bagi peranan kejayaannya dalam filem thriler Aitraaz. Persembahannya dalam filem ini melayakkan beliau menerima Anugerah Filmfare untuk Persembahan Terbaik dalam Peranan Negatif dan pencalonan Pelakon Pembantu Wanita Terbaik keduanya. Chopra membintangi enam filem pada 2005, termasuk Waqt dan Bluffmaster!. Pada tahun 2006, beliau membintangi dua filem berkeuntungan tertinggi pada tahun itufilem pahlawan Krrish dan filem aksi thriler Don.

Pada tahun 2007 hingga 2008, Chopra membintangi beberapa filem yang gagal secara komersial termasuk filem drama Salaam-e-Ishq, filem cereka sains romantik Love Story 2050 dan filem fantasi pahlawan Drona. Namun, pada akhir 2008, peranannya dalam filem drama terkenal Fashion, menjadi titik permulaan dalam kerjayanya. Peranannya sebagai seorang model yang bermasalah melayakkannya memenangi Anugerah Filem Kebangsaan untuk Pelakon Wanita Terbaik dan Anugerah Filmfare untuk Pelakon Wanita Terbaik. Pada tahun 2009, Chopra membintangi filem thriler Kaminey, yang dipetik oleh media sebagai sebuah kultus klasik dari pawagam India, dan melakonkan dua belas watak berbeza dalam filem komedi sosial What's Your Raashee?. Beliau memenangi Anugerah Pengkritik Filmfare untuk Pelakon Wanita Terbaik bagi peranannya sebagai seorang pembunuh upahan dalam filem komedi gelap 2011 7 Khoon Maaf.

Chopra kemudian membintangi empat filem paling berjayafilem thriler aksi Don 2 (2011), filem drama aksi Agneepath (2012), filem drama komedi romantik Barfi! (2012) dan filem cereka sains Krrish 3 (2013), yang semuanya merupakan salah satu penerbitan yang berkeuntungan tertinggi pada tahun keluaran masing-masing. Peranannya sebagai seorang wanita autistik dalam filem Barfi! menerima pujian meluas dan melayakkan beliau menerima anugerah dan pencalonan. Pada tahun 2014, peranannya sebagai seorang petinju eponim dalam filem drama sukan biografi Mary Kom melayakkan beliau menerima anugerah dan pencalonan Pelakon Wanita Terbaik. Dari 2015 hingga 2018, beliau memegang watak sebagai Alex Parrish dalam siri drama thriler ABC Quantico, menjadikannya sebagai wanita Asia Selatan pertama yang membintangi siri TV Amerika. Pada tahun 2015 juga, Chopra muncul bersama ramai barisan pelakon dalam filem drama komedi Dil Dhadakne Do dan memenangi Anugerah Filmfare untuk Pelakon Pembantu Wanita Terbaik bagi peranannya sebagai Kashibai dalam filem drama sejarah epik Bajirao Mastani, salah satu filem India berkeuntungan tertinggi sepanjang zaman. Pada tahun 2016, Chopra menerbitkan sebuah filem drama komedi berbahasa Marathi Ventilator, filem yang berjaya secara komersial. Chopra menjayakan watak pembantu dalam filem komedi Hollywood seperti Baywatch (2017) dan Isn't It Romantic? (2019).